CELEX: 62018CN0277
Language: hr
Date: 2018-04-24 00:00:00
Title: Predmet C-277/18: Zahtjev za prethodnu odluku koji je 24. travnja 2018. uputio Tribunal Administrativo de Círculo de Lisboa (Portugal) – Henkel Ibérica Portugal, Unipessoal L.da protiv Comissão de Segurança de Serviços e Bens de Consumo

201807060311994062018/C 259/312772018CJC25920180723HR01HRINFO_JUDICIAL20180424222322Predmet C-277/18: Zahtjev za prethodnu odluku koji je 24. travnja 2018. uputio Tribunal Administrativo de Círculo de Lisboa (Portugal) – Henkel Ibérica Portugal, Unipessoal L.da protiv Comissão de Segurança de Serviços e Bens de Consumo
 ---documentbreak--- C2592018HR2220120180424HR0031222232Zahtjev za prethodnu odluku koji je 24. travnja 2018. uputio Tribunal Administrativo de Círculo de Lisboa (Portugal) – Henkel Ibérica Portugal, Unipessoal L.da protiv Comissão de Segurança de Serviços e Bens de Consumo
   (Predmet C-277/18)2018/C 259/31Jezik postupka: portugalski
      Sud koji je uputio zahtjev
   
   Tribunal Administrativo de Círculo de Lisboa
   
      Stranke glavnog postupka
   
   
      Tužitelj: Henkel Ibérica Portugal, Unipessoal L.da
   
   
      Tuženik: Comissão de Segurança de Serviços e Bens de Consumo
   
      Prethodna pitanja
   
   
            1.
         
         
            Je li u skladu s pravom Zajednice – osobito s Direktivom 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (
                  1
               ), s člancima 28. i 30. Ugovora (kako su navedeni u toj direktivi) i s Direktivom Vijeća 87/357/EEZ od 25. lipnja 1988. (
                  2
               ) – nacionalni sustav koji je u Portugalu ustanovljen Uredbom sa zakonskom snagom br. 69/2005 od 17. ožujka i Uredbom sa zakonskom snagom br. 150/90 od 10. svibnja koji, osim što zabranjuje stavljanje na tržište proizvoda koji mogu dovesti u opasnost zdravlje i sigurnost potrošača zbog mogućeg zamjenjivanja s hranom, zabranjuje i stavljanje na tržište proizvoda koji prilikom uobičajene ili razumno predvidljive uporabe mogu dovesti u opasnost zdravlje i sigurnost potrošača, osobito djece jer je zbog njihova izgleda moguće zamjenjivanje s drugim proizvodima (osobito s igračkama)?
         
      
            2.
         
         
            Je li člancima 34. i 36. Ugovora protivna primjena nacionalnog zakonskog propisa koji na državnom području zabranjuje stavljanje na tržište ne samo proizvoda koji se mogu pogreškom zamijeniti s prehrambenim proizvodima, u skladu s člankom 1. stavkom 2. navedene direktive Zajednice, nego i drugih proizvoda čiji izgled može navesti potrošače na to da ih upotrebljavaju u svrhe kojima nisu namijenjeni, čak i ako nije riječ o opasnim pripravcima u smislu članka 2. Direktive 1999/45/EZ Europskog parlamenta i Vijeća o usklađivanju zakona i ostalih propisa država članica o razvrstavanju, pakiranju i označivanju opasnih pripravaka (
                  3
               )?
         
      (
         1
      )	SL 2002., L 11, str. 4. (SL, posebno izdanje na hrvatskom jeziku, poglavlje 15., svezak 9., str. 12.)
   (
         2
      )	Direktiva Vijeća 87/357/EEZ od 25. lipnja 1987. o usklađivanju zakonodavstava država članica u odnosu na proizvode koji, zbog toga što nisu onakvi kakvim se prikazuju, ugrožavaju zdravlje ili sigurnost potrošača (SL 1987., L 192, str. 49.) (SL, posebno izdanje na hrvatskom jeziku, poglavlje 13., svezak 61., str. 22.).
   (
         3
      )	SL 1999., L 200, str. 1. (SL, posebno izdanje na hrvatskom jeziku, poglavlje 13., svezak 12., str. 145.)